چین‌ین تیئنجین شهرینده ان آز 50 فابریکا مشهور مارکا‌لارین قیدا محصول‌لاری‌نین ساختاسینی اوره‌تیمی ائتدیک‌لری سببیله سوروشدورما آچیلدی.
چین کومونیست پارتیسی‌نین رسمی نشر اورقانلاریندان‌ گلوبال تایمز قزئتی‌نین خبرینه گؤره، تیئنجین بلدیه‌سی‌نین آچدیغی سوروشدورمادا، فابریک‌لرین یئرلی و اولوسلار آراسی فیرما‌لارین سوس‌لاری‌نین ساختاسینی اوره‌تدیگی، بئله‌جه 1 میلیارد یوئن (تخمینن 145 میلیون دو‌لار) قازانج تامین ائتدیگی تثبیت ائدیلدی.
سوروشدورمادا، ان آز 50 فابریکانین تیئنجینین دولیو قصبه‌سینده سویا سوسو و سیرکه‌نین آرا‌لاریندا اولدوغو 11 نوع ساختا قیدا ماده‌سینی چیخاردیغی اورتایا چیخاردیلدی.
ساختا محصول‌لاردا، چینین قیدا یوخلاما اورقان‌لاری طرفین‌دن وئریلممیش و سرطانا یول آچان صنایع دوز ایستیفاده ائدیلدیگی بللی اولوندو.
بو محصول‌لارا آیریجا باشقا فابریکا‌لارین اوره‌تیمی ائتدیگی قیدا ماده‌لری توللانتی‌لاری‌نین و مصنوعی دادلاندیریجی‌لار قاریشدیریلدیغی بللی اولوندو.
خبرده، قیدا ماده‌لرینی مشهور مارکا‌لارین آدی ایله ساتیشا چیخاران فابریکا‌لارین بو مارکا‌لارین پاکت، یازی، کارکود کیمی قابلاشدیرما معلومات‌لاری‌نین عینی‌سینی اوره‌تدیغی ده ایفاده ائدیلدی.
چین قیدا درمان نظارت ایداره‌سی موضوعیلا باغلی سوروشدورمانین داوام ائتدیگینی، نتیجه‌لرین توپلوما بؤلوشوله‌جگی آچیقلاماسینی ائتدی.
اؤلکه‌ده 2008-جی ایلده کؤرپه ماما‌لارینا قاریشدیریلدیغی تثبیت ائدیلن ملامین، 4 کؤرپه‌نین اؤلومونه، 50 مین‌دن چوخ کؤرپه‌نین راحاتسیزلانماسینا سبب اولموشدو.
